Document ID: /fineweb-2-swissfilter-quality_10-filterrobots/filtered/05603.jsonl.gz/17

U subotu 15.02.2020 godine se održala prva majevička prstenijada 2020 godine. Na prstenijadi je učestvovalo 8 ekipa sa Majevice, obronaka Majevice pa čak do Modriče i Garevca. Ovogodišnja majevička prstenijada je privukla veliku pažnju kod obožavalaca ove stare igre koja je nama svima poznata.
Da se podsjetimo, prsten se igra tako da se sakrije prsten pod jednu od 10 kapa (priglavaka ili pletenih čarapa). U nekim krajevima se za ovu ili sličnu igru koriste priglavci, pletene čarape ili neki drugi predmeti.
Prvo jedan od igrača sakrije prsten pod jednu od dvije kape i protivnik pokušava pogoditi gdje je jer onda oni započinju igru, tj. oni prvi sakrivaju. Igra se do 201 boda. Igra je podijeljena na nove i stare bodove (do 101 su stari bodovi, a od 101 do 201 su novi) i pobjednik je ona ekipa koja prije „izađe“ tj. sakupi 201 bod.
Igra traje po nekoliko sati jer se stalno izmjenjuju ekipe u skrivanju.
Hvala svima koji su podržali ovu prstenijadu da li igrom ili samo posjetom.
Sledeća majevička prstenijada je u decembru 2020.